CELEX: 32017R2415
Language: lt
Date: 2017-12-21 00:00:00
Title: 2017 m. gruodžio 21 d. Tarybos reglamentas (ES) 2017/2415, kuriuo iš dalies keičiamas Reglamentas (ES) Nr. 356/2010, kuriuo, atsižvelgiant į padėtį Somalyje, nustatomos tam tikros specialios ribojamosios priemonės tam tikriems fiziniams ar juridiniams asmenims, subjektams arba įstaigoms

22.12.2017   
            
            
               LT
            
            
               Europos Sąjungos oficialusis leidinys
            
            
               L 343/33
            
         TARYBOS REGLAMENTAS (ES) 2017/2415
   2017 m. gruodžio 21 d.
   kuriuo iš dalies keičiamas Reglamentas (ES) Nr. 356/2010, kuriuo, atsižvelgiant į padėtį Somalyje, nustatomos tam tikros specialios ribojamosios priemonės tam tikriems fiziniams ar juridiniams asmenims, subjektams arba įstaigoms
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2017 m. gruodžio 21 d. Tarybos sprendimą (BUSP) 2017/2427, kuriuo iš dalies pakeistas Sprendimas 2010/231/BUSP dėl ribojamųjų priemonių Somaliui (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               2010 m. balandžio 26 d. Taryba priėmė reglamentą (ES) Nr. 356/2010 (2); tuo reglamentu, su tolesniais jo pakeitimais, nustatomos tam tikros konkrečios ribojamosios priemonės to reglamento I priede nurodytiems fiziniams ir juridiniams asmenims, subjektams ir įstaigoms, kaip numatyta Jungtinių Tautų Saugumo Tarybos (JT ST) rezoliucijoje 1844 (2008);
            
         
               (2)
            
            
               2017 m. lapkričio 14 d. Jungtinių Tautų Saugumo Taryba priėmė JT ST rezoliuciją 2385 (2017). Kalbant apie turto įšaldymo ir draudimo išimtį, siekiant teikti lėšas, būtinas, kad Somaliui būtų laiku suteikta skubiai reikalinga humanitarinė pagalba, JT ST rezoliucijoje 2385 (2017) vietoj nuorodos į nevyriausybines organizacijas, „dalyvaujančias vykdant JT konsoliduotą pagalbos Somaliui prašymą“, liko JT ST rezoliucija 2244 (2015) įvesta nuoroda į nevyriausybines organizacijas, „dalyvaujančias vykdant Jungtinių Tautų humanitarinės pagalbos teikimo Somaliui planą“;
            
         
               (3)
            
            
               atsižvelgdama į minėtą pakeitimą, 2017 m. gruodžio 21 d. Taryba priėmė Sprendimą (BUSP) 2017/2427;
            
         
               (4)
            
            
               šis pakeitimas patenka į Sutarties taikymo sritį, todėl, visų pirma siekiant užtikrinti, kad visose valstybėse narėse jis būtų taikomas vienodai, būtina imtis reguliavimo veiksmų Sąjungos lygmeniu;
            
         
               (5)
            
            
               todėl Reglamentas (ES) Nr. 356/2010 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 356/2010 4 straipsnio 1 dalis pakeičiama taip:
   
      „1.   2 straipsnio 1 ir 2 dalys netaikomos teikimui lėšų arba ekonominių išteklių, būtinų siekiant užtikrinti, kad Somaliui būtų laiku suteikta skubiai reikalinga humanitarinė pagalba, kurią teikia Jungtinės Tautos, jų specializuotos agentūros arba kuri teikiama pagal Jungtinių Tautų programas, taip pat pagalba, kurią teikia humanitarinės organizacijos, turinčios stebėtojo statusą Jungtinių Tautų Generalinėje Asamblėjoje, ir jų įgyvendinantieji partneriai, įskaitant dvišalį ar daugiašalį finansavimą gaunančias nevyriausybines organizacijas, dalyvaujančias vykdant Jungtinių Tautų humanitarinės pagalbos teikimo Somaliui planą.“
   
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gruodžio 21 d.
      
         
            Tarybos vardu
         
         
            Pirmininkas
         
         M. MAASIKAS
      
   
   
      (1)  Žr. šio Oficialiojo leidinio p. 78.
   
      (2)  2010 m. balandžio 26 d. Tarybos reglamentas (ES) Nr. 356/2010, kuriuo, atsižvelgiant į padėtį Somalyje, nustatomos tam tikros specialios ribojamosios priemonės tam tikriems fiziniams ar juridiniams asmenims, subjektams arba įstaigoms (OL L 105, 2010 4 27, p. 1)